Správa zo zahraničnej pracovnej cesty 
1.  Účastník ZPC
Ján Toman, Inštitút vzdelávacej politiky, MŠVVaŠ SR, Stromová 1, Bratislava
2.  Zahraničná pracovná cesta
Belgicko, Brusel, 13.3. – 14.3. 2016, 
Spoločné zasadnutie Výboru pre zamestnanosť a Výboru pre vzdelávanie. Cestovné náklady sú financované EÚ. Pobyt a stravu hradí MŠVVaŠ SR.
3.  Rámcový program pobytu
13.3. 2016 – cesta tam
14.3. 2016 – spoločné zasadnutie výborov a cesta späť 
4.  Stručný priebeh rokovaní, resp. študijného pobytu
Hlavným cieľom spoločného zasadnutia výborov bolo preskúmanie plnenia špecifických odporúčaní (CSR) Európskej komisie (EK) pre oblasť vzdelávania vo vybraných krajinách vrátane Slovenska. Preskúmanie prebiehalo spôsobom „peer-review“. Pokrok v oblasti plnenia CSR na Slovensku hodnotilo spolu s EK aj Chorvátsko.  
Špecifické odporúčanie EK pre Slovensko v oblasti vzdelávania: Zlepšiť odbornú prípravu učiteľov a atraktívnosť učiteľskej profesie, aby sa zvrátilo zhoršovanie  študijných  výsledkov; zvýšiť  účasť  rómskych  detí  v  hlavnom vzdelávacom prúde a na vysoko kvalitnom vzdelávaní v ranom detstve. 
Za Slovensko zodpovedal účastník pracovnej cesty otázky, ktoré sa týkali najnovších opatrení prijatých vo vzťahu k  špecifickým odporúčaniam EK. Účastník pracovnej cesty informoval prítomných o:
•	Opatreniach, ktoré majú za cieľ prispievať k znižovaniu predčasného ukončovania školskej dochádzky najmä v prípade detí zo sociálne znevýhodneného prostredia a Rómov. Informácia sa týkala nultého ročníka a aktivít implementovaných v rámci národných projektov spolufinancovaných zo štrukturálnych fondov EÚ (celodenný výchovný systém, nové programy kontinuálneho vzdelávania pre učiteľov, inkluzíve kurikulum a pod.).
•	Projekte budovania kapacít materských škôl v oblastiach so zvýšeným podielom populácie marginalizovaných Rómskych komunít, ktorý je spolufinancovaný zo štrukturálnych fondov EÚ.  
•	Priebehu štrajku učiteľov a vývoji platov učiteľov.
•	Pokračujúcich diskusiách o zámeroch v oblasti pregraduálnej prípravy budúcich učiteľov (najmä zvyšovania podielu praktickej prípravy budúcich učiteľov počas štúdia) a v oblasti kontinuálneho vzdelávania (napr. zmena kreditového systému).
V závere predniesol zástupca EK predbežné hodnotenie a závery, ktoré vychádzajú z pracovnej správy Európskej komisie o Slovensku (tzv. Commission Staff Working Document: Country Report Slovakia 2016).
5.  Odporúčané závery
Aktívna spolupráca s EK pri výmene informácii o plnení špecifických odporúčaní. Aktívna participácia na procese tvorby nových špecifických odporúčaní pre SR v budúcnosti. 
6.  Osobitne vyhodnotený očakávaný prínos ZPC - Cesta splnila svoj účel.
7.  Spôsob zverejnenia výsledkov ZPC, prenos získaných informácií - Web ministerstva. 

Súhlasím so zverejnením správy na internete

Správu vypracoval: Ján Toman 
Dátum: 21.3. 2016
Správu schválil: Matej Šiškovič, riaditeľ IVP MŠVVŠ SR